Hun bodde rett før første verdenskrig i Berlin, og ved utbruddet av krigen reiste hun tilbake til Sveits. Spielrein hadde på denne tiden dårlig råd og var avhengig av hjelp fra veldedige organisasjoner til livsopphold. Ektemannen Pavel klaget over at hun ikke ville komme hjem til Russland da krigen var over. Tidlig i 1923 var hun i pengenød. Freud anbefalte henne å flytte tilbake til Berlin og støttet henne da hun senere ville reise til Russland - Freud var interessert i å bygge opp psykoanalysen der etter revolusjonen. I den nye staten Sovjetunionen var det et stort spørsmål om og hvordan kunne forenes med marxisme.